- आत्महत्या के पीछे कोई साजिश तो नहीं - Amar Ujala Hindi News
आत्महत्या के पीछे कोई साजिश तो नहीं
{"_id":"47-18320","slug":"Rampur-18320-47","type":"story","status":"publish","title_hn":"\u0906\u0924\u094d\u092e\u0939\u0924\u094d\u092f\u093e \u0915\u0947 \u092a\u0940\u091b\u0947 \u0915\u094b\u0908 \u0938\u093e\u091c\u093f\u0936 \u0924\u094b \u0928\u0939\u0940\u0902","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
रामपुर। टीडीएम राजेश कुमार ने आत्महत्या की है या फिर इसके पीछे कोई गहरी साजिश है? तमाम सवाल संचार निगम अधिकारी कर्मचारियों के बीच तैर रहे हैं। इस बीच पत्नी सीमा का बयान सुबह 8.30 बजे उनसे बात होने और पोस्टमार्टम रिपोर्ट में मौत आधी रात के बाद की होने से पुलिस भी संशय में आ गई है। उधर, राजेश के चाचा भी हत्या की आशंका जता रहे हैं। लेकिन पुलिस फिलहाल हत्या की बात से इंकार कर रही है। हालांकि पुलिस सभी बिंदुओं पर गहराई से जांच पड़ताल कर रही है। आत्महत्या करने के पीछे तनाव के कारणों को भी तलाशा जा रहा है।
टीडीएम राजेश कुमार की लाश के पंखे पर लटकी मिलने के बाद पुलिस अफसर भी हरकत में आ गए हैं। सूचना मिलते ही मौके पर खुद एसपी डा.प्रीतिंदर सिंह पहुंचे थे। अपनी मौजूदगी में ही उन्होंने कमरे का दरवाजा तुड़वाया था। बाद में शव को पोस्टमार्टम के लिए भिजवाया। मगर, जब टीडीएम की पत्नी रामपुर पहुंची तो उन्होंने मीडिया व पुलिस के सामने खुलकर कहा कि उनकी सोमवार की सुबह आठ बजे से 8.30 बजे तक बातचीत हुई है और इसके कुछ ही देर बाद उन्हें यह मनहूस खबर मिली है, लेकिन पत्नी के इस दावे को पुलिस झुठला रही है। पोस्टमार्टम रिपोर्ट के अनुसार मौत का समय आधी रात केबाद का हो सकता है। यदि पीएम रिपोर्ट में मौत का समय आधी रात केबाद का है तो फिर सवाल यह उठता है कि क्या पत्नी का दावा गलत है? इसी तरह राजेश के चाचा रघुवीर शरण ने राजेश की हत्या की आशंका जताई है। पुलिस की मानें तो अब तक की जांच में इस तरह की कोई बात सामने नहीं आई है, जिससे यह जाहिर हो सके कि हत्या जैसी कोई बात है। इंसपेक्टर आले हसन का कहना है कि हत्या जैसी फिलहाल कोई बात नहीं है। अभी तक की जांच कह रही है कि केस आत्महत्या का ही है। उन्होंने कहा कि फिलहाल आत्महत्या की वजह तलाशी जा रही है।